د بامیانو ولایت د افغانی سرې میاشتې نماینده ګۍ کارکوونکو او رضاکارانو ته د پېښو پر وړاندې د ځواب ورکونې BDRT او د نغدی پیسو د انتقال CTP تر عنوان لاندې شپږ ورځنۍ ورکشاپ پپل شو! نن سه شنبه د روان ١٤٤٤ سپوږمیزکال د رجب میاشتې پر ۳۰ مه چې د ۱۴۰۱ لمریزکال د کب میاشتې له ۲ مې نېټې سره سمون لری د بامیانو ولایت د افغانی سرې میاشتې نماینده ګۍ په ریاست کې کارکوونکو او رضاکارانو ته د پېښو پر وړاندې د ځواب ورکونې BDRT او نغدی پیسو د انتقال CTP تر عنوان لاندې ورکشاپ پیل شو. ورکشاپ د قران عظیم الشان مبارکو ایتونو په تلاوت سره پیل شو ورپسې دبامیانو ولایت دافغانی سرې میاشتې نماینده ګۍ رئیس مولوی حیات خان"صافی" صاحب وینا وکړله اود مرکزی دفتر د حوادثو ریاست استازو او سهولت ورکوونکو یی خوښی څرګنده کړه او د کارمندانو د ظرفیت لوړونې او بامیانو ولایت کې د BDRT د مسلکی ټیم د جوړولو یې له دوی څخه مننه وکړه او د ورکشاپ په جریان کې یی د هر راز همکارۍ اوکومک ډاډ ورکړ. له دې وروسته دشمال لودیځ مرکزی زون سیمه ایزهمغږۍ ریاسٍت دحوادثو عمومی مدیر نجیب الله"هاشمیار"، غلام نبی"رحیمی" د اطلاعاتو او نغدو پیسو د لیږد مدیر،د نماینده ګیو په سطحه د ارتقا ظرفیت عمومی مدیرعبید الله "محبوب" له لوری د ورکشاپ د اجنډا، اصولو او دورکشاپ د اهمیت په اړه مهمی خبرې وکړلی او د نغدو پیسو د انتقال برنامې CTP او د پېښو پر وړاندې د ځواب ورکونې BDRT د زده کړې او د بامیانو ولایت په سطحه د BDRT د ۲۵ کسیزه مسلکی ټیم د جوړېدو په اهمیت هر اړخیز معلومات د ورکشاپ ګډونوالو سره شریک کړل. اودیادونی وړ ده چې یاد ورکشاپ به تر شپږو ورځو پوری دوام وکړی. د بامیانو ولایت د افغانی سرې میاشتې نماینده ګۍ ریاست د نشراتو مدیریت. 06:49 PM سره محمدی وردګ م ن بامیان 06:50 PM